АҞӘА, жьҭ 9 — Sputnik, Асҭанда Арӡынԥҳа. Аԥсны ахада Рауль Ҳаџьымба идҵала Леонид Ӡаԥшьба Аҩныҵҟатәи аусқәа рминистр дҟаҵоуп, ҳәа аалыцҳауеит Sputnik акорреспондент.
Амилициа аинрал-маиор Леонид Ӡаԥшьба диит 1961 шықәсазы, Гәдоуҭа араион, Бармышь ақыҭан. Чебоксарсктәи амилициатә школ даушьҭымҭоуп.
Цәыббра 22, 2010 шықәсазы Аԥсны ахада иқәҵарала, Адәныҟатәи аусқәа рминистрс дҟаҵан. Жьҭаара 20, 2014 шықәсазы имаҵура аанижьит.
2014 шықәсазы Аԥсны ахада иалхрақәа раан кандидатс дықәгылан.